PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                          Bucureşti, 08.11.2005
                         Nr.24/494


RAPORT

asupra propunerii legislative privind  modificarea Legii fondului funciar nr.18/1991, republicată  

Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind modificarea Legii fondului funciar nr.18/1991, republicată, transmisă cu adresa nr.P.l.-x 466 din 10 octombrie 2005 şi înregistrată sub nr.24/433/11.10.2005. 

La întocmirea raportului, Comisia a avut în vedere avizul Consiliului Legislativ nr.314/05.04.2005.                

Propunerea legislativă are ca obiect de reglementare modificarea Legii fondului funciar nr.18/1991, republicată.
Propunerea legislativă privind modificarea Legii fondului funciar nr.18/1991, republicată,  face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat,  domnul  Vasile Lupu –  secretar de stat în Ministerul Agriculturii, Pădurilor şi Dezvoltării Rurale şi domnul Viorel Marinescu – director în Ministerul Agriculturii, Pădurilor şi Dezvoltării Rurale.  

La lucrările comisiei au fost prezenţi 24 de deputaţi, membri ai comisiei.

Propunerea legislativă a fost respinsă în unanimitate în şedinţa din         08.11.2005.

În urma dezbaterii, Comisia propune respingerea iniţiativei legislative pentru următoarele considerente:


1. Alin.(5) al art.92 din Legea fondului funciar nr.18/1991, republicată, a fost abrogat de Titlul IV,  pct.13 din Legea nr.247/2005.
2. Modul de scoatere a terenurilor din circuitul  agricol şi condiţiile de amplasare a construcţiilor sunt prevăzute în Ordinul comun al Ministerului  Agriculturii, Pădurilor şi Dezvoltării Rurale şi al Ministerului Administraţiei şi Internelor nr.897/798/2005.  

Propunerea legislativă a fost respinsă de Senat în şedinţa din 6 octombrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, republicat, este de competenţa decizională  a Camerei Deputaţilor.

PREŞEDINTE,



 
SECRETAR,

Dr. Atilla KELEMEN       


Ioan MUNTEANU  


  

Întocmit: consilier Anton Păştinaru
